Hier gesels ons padlangs met mekaar in Afrikaans. Of dit nou die pad is Kaap toe of Kanada toe, maak nie saak nie. Lei jou pad jou na humor of na geloofsake, hier gaan jy kry wat jy soek.
Jy kan natuurlik ook jou eie webtuiste by ons bestel. Dis nou as jy nie lus is om self te leer webblaaie skryf nie. Ja, ek ontwerp ook webtuistes vir ander mense, nie net my eie nie. Dus, as jy wil toetree tot die wonderwêreld van die Internet en jou stem laat hoor, kontak my, dan gee ek vir jou 'n kwotasie vir jou eie webtuiste.
Nou wat maak mens met 'n tuisblad? Jy doen daarmee net wat jy wil. Van jou dienste adverteer, inligting oor jou stokperdjies beskikbaar stel tot sommer net lekker klets. Daar kan enige tipe inligting op so 'n tuisblad weergegee word. So 'n blad kan dus help om vir jou inkomste te genereer deurdat dit aangewend word as goedkoop advertensie medium.
Alle skakels na webtuistes wat nie deel is van hierdie webtuiste nie, sal in 'n nuwe venster oopmaak wanneer jy daarop kliek. Hierdie webtuiste sal dus altyd oop bly sodat jy met gemak hierheen kan terugkeer.
So met die tyd saam het hierdie webtuiste gegroei van enkele blaaie tot huidig iets oor die sewentig blaaie. Vir gereëlde besoekers is dit dus moeilik om by te hou met wat is nuut op Padlangs. Dus vertel ek julle maar hier wat is die nuutste toevoegings/veranderings op die webtuiste.